# SOCKS

A SOCKS egy kliens oldali proxy kéréseket kezelő protokoll. Támogatja a felhasználóazonosítást és az adatforgalom titkosítását, ezért gyakran előfordul vállalati környezetben. A SOCKS-ról részletes leírás található például a NEC website-ján .

Ezzel a modullal be lehet állítani, hogy a legtöbb &kde;-alkalmazás automatikusan kezelni tudja a SOCKS-funkciókat.

Nem adhatunk teljes útmutatást a SOCKS-kliensek beállításához, ráadásul az egyes termékek között jelentős eltérések vannak. Ha sikerült odáig eljutni, hogy a karakteres módú SOCKS-kliensek működnek (tehát például a `lynx` vagy az `ftp` már működik), akkor elég bejelölni A SOCKS-támogatás bekapcsolása opciót.

Ha bejelöli ezt, akkor további opciók válnak elérhetővé.

Először meg kell adni, hogy milyen SOCKS-kliens van telepítve a gépre. A &kde; megpróbálja ezt automatikusan detektálni, ha bejelöli az Automatikus detektálás opciót. Ha biztosan tudja a kliens típusát, választhatja a NEC Socks vagy a Dante opciót. Ha a kliens nem ezek közül az egyik, akkor válassza az Egyéni SOCKS-programkönyvtár opciót, és töltse ki az Elérési út mezőt.

Ha azt szeretné, hogy a &kde; automatikusan detektálja a SOCKS-klienst, de úgy tűnik, hogy a keresés kihagyja a telepítési könyvtárat (ha az nem egy szokványos helyen található), akkor módosítsa a keresési útvonalat az ablak alsó részében. A Hozzáadás és Eltávolítás gombokat lehet használni a módosításhoz.

A Próba gomb bármikor megnyomható, akkor is, nincs még minden mező kitöltve. A &kde; ilyenkor megpróbálja a megadott paraméterek alapján megtalálni a SOCKS programkönyvtárt, és üzenetet ad, ha a keresés sikerrel járt.

A módosítások nem befolyásolják a már futó alkalmazásokat. Csak bezárás és újraindítás után lesznek képesek csatlakozni a SOCKS-on keresztül.

Magyar fordítás: Szántó Tamás tszanto@mol.hu